Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 499/11/5505	Liptovský Mikuláš, 21.5.2012
EEČ : 2-39-143-2012

U Z N E S E N I E

Trestná vec:	obvinený XXXXX  
Prečin:	sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 300,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Centrum voľného času detí a mládeže, Ul. J. D. Matejovie 544, XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-878/LH-LM-2011.

Skutková veta: 
	Dňa 30. 05. 2010 v presne nezistenom čase v obci XXXXX, okres XXXXX prevzal od XXXXX peňažnú sumu vo výške 1 500,- € ako zálohu na nákup materiálu k vyhotoveniu drevených schodov, zábradlia, drevenej rímsy na krb a stolárske práce, ktoré mal vyhotoviť v rekreačnom dome č. 106 v XXXXX čo však nevykonal, pričom z uvedenej sumy po viacerých telefonických, SMS a ústnych výzvach k vráteniu zálohy, tento z prevzatej zálohy vrátil 200,- € a zvyšných 1 300,- € použil pre vlastnú potrebu, čím spôsobil XXXXX škodu vo výške 1 300,- €.

Odôvodnenie: 
Poverený príslušník Obvodného oddelenia PZ XXXXX uznesením ORP-878/LH-LM-2011 zo dňa 14. 09. 2011 vzniesol XXXXX obvinenie za prečin sprenevery podľa § 213 ods. 1   Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodená uzavreli dňa 28. 03. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodená vyhlásila, že obvinený jej spôsobil škodu vo výške 1 300,- €, ktorú uhradil v plnej výške.    
Do pokladne Okresnej  prokuratúry v Liptovskom Mikuláši zložil obvinený  XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Centrum voľného času detí a mládeže, Ul. J. D. Matejovie 544, XXXXX. 
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor